
ALICIO EN MIRLANDO 


supozis ke si estas falinta en la marón, kaj 
ekpensis “ en tiu okazo mi povos hejmigi 
vagonare.” (Alicio nur unufoje en la vivo 
forrestadis ce la marbordo, kaj el tiu sperto 
formis al si la konkludon ke, kien ajn oni irus 
sur la angla marbordo, oni trovus longan serion 
de banmasinoj en la maro, post ili kelke da 
infanoj kiuj per lignaj fosiloj fosas la sablón ; 
malantaüe, serion de apartamentaj domoj, kun, 
malantaü ció, stacidomo.) Tamen post nelonge 
si sciigis ke si estas en la lageto farita de la 
larmoj kiujn si ploris estante trimetrulo. “ Ho, 
se nur mi ne tiom plorus ! ” diris si, cirkaüna- 
gante por trovi la bordon. “ Pro tiuj larmoj mi 
nun eble suferos la punon droni en la larmoj 
mem. Tio estos tre, tre stranga, sed hodiaü ció 
ja estas stranga.” 

En tiu momento si ekaüdis ke io ne tre 
malproksime de si cirkaübaraktas en la lageto, 
kaj si nagis en la direkto de la plaüdado 
por esplori kio gi estas : unue si supozis ke 
la besto nepre estos aü rosmaro aü hipo- 
pótamo ; sed rememorante ke si mem nun 
estas tre malgranda, si fine konstatis ke gi 
estas nur muso englitinta en la akvon same 
kiel si mem. 

“ Cu eble utilus ” pensis Alicio “ alparoli ci 
tiun muson ? Ció estas tiel neordinara ci tie, 
ke kredeble gi havas la kapablon pároli, kaj 

almenaü ne malutilos provi gin.” Do si 
ekparolis per : “ Ho muso, cu vi konas la 

elirejon el tiu ci lageto? Mi tre lacigas, ho 
Muso, cirkaünagante en gi.” (Alicio kredis ke 
“Ho Muso” estas nepre prava formo por 
alparoli muson ; si neniam gis tiu tago alparolis 
muson, sed si memoris el la latina lernolibro 
de sia frato la deklinacion : “ Muso — de muso 

— al muso — muson — ho muso ! ”) 

La Muso rigardis sin scivole, tamen diris 
nenion, sed faris signon al si palpebrumante 
per unu okuleto. 

‘ Gi eble estas franca muso alveninta 
Anglujon kun Vilhelmo la Venkanto ; sekve gi 
povas ne kompreni la anglan lingvon. (Malgraü 
la fakto ke si bone konis multe da historiaj 
nomoj kaj epizodoj, Alicio ne havis tre klarajn 
ideojn pri datoj ! ) Si do rekomencis france, 
dirante ou est ma chatte ? ” (la unua frazo en 
sia lernolibro). 

La Muso tuj eksaltis el la akvo, kaj gia tuta 
korpo timskuigis. 

Ho, pardonu ! mi petegas,” ekkriis Alicio, 
timante ke si vundis la sentojn al la kompa- 
tinda besto, “ mi tute forgesis ke vi ne amas la 
katojn.” 

“Ne— amas— katojn” diris ripete la Muso 
per pasia sibla voco. “ Cu vi, se vi estus mi, 
amus la katojn ? ” 

